ஹைபா சண்டை (1918)

ஹைபா சண்டை (Battle of Haifa), முதலாம் உலகப் போரின் மத்திய கிழக்கு போர்க்களத்தின் ஒரு பகுதியாக, செருமானியப் பேரரசு, உதுமானியப் பேரரசுகள் தலைமையிலான படைகளுக்கும் மற்றும் பிரித்தானியப் பேரரசு தலைமையிலான இந்தியாவின் சுதேச சமஸ்தானப் படைகளுக்கும், பாலஸ்தீனத்தின் கைஃபா நகரத்தை கைப்பற்றுவதற்கு 23 செப்டம்பர் 1918 அன்று நடைபெற்ற சண்டையாகும்.

முதலாம் உலகப் போரின் போது உதுமானியப் பேரரசின் கீழிருந்த கைஃபா துறைமுக நகரத்தை கைப்பற்றுவதற்கு, பிரித்தானியப் பேரரசின் படைகளுக்கு உதவியாக இந்தியாவின் சுதேச சமஸ்தானங்களான   ஜோத்பூர் சமஸ்தானம்  மற்றும் மைசூர் சமஸ்தானத்தின் குதிரைப்படை வீரர்கள் இப்போரில் கலந்து கொண்டனர்.

இச்சண்டையில் பிரித்தானியர்கள் வென்றனர். ஹைபா துறைமுக நகரம் கைப்பற்றப்பட்டது. ஜெர்மனி மற்றும் உதுமானிய போர் வீரர்கள் சிறைபிடிக்கப்பட்டனர். இச்சண்டையின் வெற்றிக்கு காரணமானவரும், போரில் இறந்தவருமான, ஜோத்பூர் இராணுவ அதிகாரி தல்பத் சிங் செகாவத்திற்கு மிலிட்டேரி கிராஸ் பதக்கம் வழங்கப்பட்டது.

இதனையும் காண்க
 நடுநிலக்கடல் சண்டை

உசாத்துணை

மேற்கோள்கள்

வெளி இணைப்புகள்
 Piece of New Delhi in Haifa – Israel Defense Forces

முதலாம் உலகப் போர்
பாலஸ்தீனம்
மைசூர் பேரரசு